**Zámenná zmluva**

o zámene nehnuteľností podľa § 588 a nasl. Občianskeho zákonníka medzi zmluvnými stranami :

**zamieňajúci č. 1:**

Obchodné meno: **NIKFIN s.r.o.**

sídlo: Kráľová pri Senci 575, 900 50

 IČO: 368 497 23

 Konajúci: Jozef Révay, konateľ

(ďalej spolu ako **„zamieňajúci č. 1"**)

a

**zamieňajúci č. 2:**

**Obec Kráľová pri Senci**

Štatutárny orgán: JUDr. Dušan Šebok, starosta

Kráľová pri Senci 326, 900 50

IČO: 00306061

DIČ: 2021006713

(ďalej ako **„zamieňajúci č. 2**")

za nasledovných zmluvných podmienok:

**I.**

**Predmet zmluvy**

Predmetom zámeny podľa tejto zámennej zmluvy (ďalej len „zmluvy") je:

1. **parcela číslo 561/23**, parcela registra „C“ KN, druh: zastavaná plocha a nádvorie o výmere 218 m2, evidovaná Okresným úradom Senec, katastrálnym odborom na LV č. 967 a nachádzajúca sa v katastrálnom území: Krmeš, obec: Kráľová pri Senci, okres: Senec **(ďalej len „Nehnuteľnosť 1“).** Nehnuteľnosť 1 je v vo výlučnom (1/1) vlastníctve zamieňajúceho č. 1.
2. **parcela číslo 562/69**, parcela registra „C“ KN, druh: lesné pozemky o výmere 222 m2, evidovaná Okresným úradom Senec, katastrálnym odborom na LV č. 128 a nachádzajúca sa v katastrálnom území: Krmeš, obec: Kráľová pri Senci, okres: Senec **(ďalej len „Nehnuteľnosť 2“).** Nehnuteľnosť 2 je vo výlučnom (1/1) vlastníctve zamieňajúceho č. 2.

**II.**

**Prevod vlastníctva**

1. Touto zmluvou prevádza zamieňajúci č. 1 Nehnuteľnosť 1 v celosti (1/1) zo svojho výlučného vlastníctva na zamieňajúceho č. 2. Zamieňajúci č. 2 nadobúda Nehnuteľnosť 1 do svojho výlučného vlastníctva v celosti (1/1) od zamieňajúceho č. 1.
2. Touto zmluvou prevádza zamieňajúci č. 2 Nehnuteľnosť 2 v celosti (1/1) zo svojho výlučného vlastníctva na zamieňajúceho č. 1. Zamieňajúci č. 1 nadobúda Nehnuteľnosť 2 do výlučného vlastníctva v celosti (1/1) od zamieňajúceho č. 2.

**III.**

**Nadobudnutie vlastníctva**

1. Vlastníctvo k predmetu zmluvy opísanému v článku I. ods. 1 a ods. 2 tejto zmluvy nadobudnú účastníci tejto zmluvy dňom právoplatného vkladu vlastníckeho práva do príslušného katastra nehnuteľností.
2. K tomuto zmluvnému prevodu dalo predchádzajúci súhlas Obecné zastupiteľstvo v Kráľovej pri Senci uznesením č. 359/OZ - 2018 zo dňa 21.3.2018.

**IV.**

**Cena**

1. Zmluvné strany si navzájom nič nedoplácajú a nemajú voči sebe žiadne záväzky.

**V.**

**Poplatky**

1. Zmluvné strany vyhlasujú, že poplatok za návrh na vklad zámennej zmluvy do katastra nehnuteľností hradí zamieňajúci č. 1.

**VI.**

**Všeobecné ustanovenia**

1. Zmluvné strany zhodne vyhlasujú, že im sú známe stavy zamieňaných nehnuteľností opísaných v článku I. tejto zmluvy z osobnej ohliadky na mieste samom a zhodne vyhlasujú, že nezistili pri ohliadke žiadne viditeľné vady.
2. Účastníci tejto zmluvy vyhlasujú, že v deň podpisu tejto zmluvy na zamieňaných pozemkoch neviaznu žiadne dlhy, vecné bremená a iné ťarchy ako tie uvedené na príslušných listoch vlastníctva, ani práva nájmu alebo iné užívacie právo.
3. Účastníci tejto zmluvy vyhlasujú, že neuzavreli s inou osobou inú zmluvu o budúcej kúpnej zmluve, kúpnu zmluvu, zmluvu o budúcej nájomnej zmluve, nájomnú zmluvu a ani žiadnu inú zmluvu, ktorá by akýmkoľvek spôsobom obmedzovala vlastnícke právo účastníkov tejto zmluvy k pozemkom, ktoré sú predmetom tejto zámennej zmluvy.
4. Zmluvné strany sa zaväzujú, že najneskôr do 3 (troch) kalendárnych dní odo dňa podpísania zmluvy podajú na príslušný okresný úrad, katastrálny odbor návrh na vklad vlastníckeho práva k nehnuteľnostiam do katastra nehnuteľností (ďalej len ako „Návrh na vklad ").
5. Zmluvné strany sa zaväzujú, že v prípade ak príslušný okresný úrad, katastrálny odbor svojím rozhodnutím preruší konanie o vklade vlastníckeho práva k nehnuteľnostiam do katastra nehnuteľností, vykonajú vo vzájomnej súčinnosti všetky úkony potrebné na prevod vlastníckeho práva.
6. V prípade, ak nadobudne právoplatnosť rozhodnutie príslušného okresného úradu, katastrálneho odboru o zamietnutí vkladu vlastníckeho práva k nehnuteľnostiam do katastra nehnuteľností, prípadne aj z iného dôvodu nevzniknú právne účinky prevodu vlastníckeho práva k nehnuteľnostiam podľa tejto zmluvy, sú obe zmluvné strany oprávnené odstúpiť od tejto zmluvy.

**VII.**

**Záverečné ustanovenia**

1. Zmluva sa riadi platným právnym poriadkom Slovenskej republiky. Na práva a povinnosti explicitne neupravené touto zmluvou sa vzťahujú príslušné ustanovenia platných právnych predpisov Slovenskej republiky.
2. Táto zámenná zmluva je povinne zverejňovanou zmluvou podľa ust. § 5a ods. 5 zákona č. 211/2000 Z.z. o slobodnom prístupe k informáciám v znení neskorších predpisov a nadobúda účinnosť podľa ust. § 47a ods. 1 zákona č. 4011964 Zb. v znení neskorších predpisov (Občiansky zákonník) dňom nasledujúcim po dni jej zverejnenia na webovom sídle povinnej osoby – Obce Kráľová pri Senci. Zamieňajúci č. 2 sa zaväzuje, že do 5 (piatich) pracovných dní odo dňa uzavretia tejto Zmluvy, zverejní túto Zmluvu na svojom webovom sídle.
3. Zmluva sa vyhotovuje v 4 (štyroch) rovnopisoch, pričom zamieňajúcim č. 1 a zamieňajúcemu č. 2 patrí každému jedno vyhotovenie zmluvy a 2 (dve) vyhotovenia zmluvy sa použijú na účely katastrálneho konania.
4. Zmluvu je možné meniť len písomnou dohodou zmluvných strán vyhotovenou vo forme dodatku k zmluve podpisom zmluvných strán, ktorý bude jej neoddeliteľnou súčasťou.
5. Odstúpenie od tejto zmluvy musí byt' urobené písomne s uvedením dôvodu odstúpenia. Odstúpenie od tejto zmluvy je účinné momentom doručenia oznámenia o odstúpení druhej Zmluvnej strane. V prípade odstúpenia od zmluvy ktoroukoľvek zo zmluvných strán sa táto zmluva zrušuje od počiatku a zmluvné strany sú povinné bezodkladne si vrátiť akékoľvek plnenie, ktoré si podľa tejto zmluvy poskytli , a to do 30 (tridsiatich) kalendárnych dní odo dňa keď sa odstúpenie od zmluvy stalo účinným. Právo na náhradu škody tým nie je dotknuté.
6. V prípade, ak sa niektoré ustanovenie tejto zmluvy ukáže (alebo sa neskôr stane) neplatným alebo neúčinným alebo neaplikovateľným, nedotýka sa to ostatných ustanovení tejto zmluvy, ktoré zostávajú platné a účinné. Zmluvné strany sa zaväzujú dohodou nahradiť neplatné alebo neúčinné alebo neaplikovateľné ustanovenie novým ustanovením, ktoré zodpovedá pôvodne zamýšľanému účelu neplatného alebo neúčinného alebo neaplikovateľné ustanovenia a to v lehote 30 (tridsiatich) kalendárnych dní odo dňa doručenia výzvy jednej zmluvnej strany druhej zmluvnej strane.
7. Zmluvné strany vyhlasujú, že sú plne spôsobilé na právne úkony, ich zmluvná voľnosť nie je obmedzená, že zmluvu uzavreli na základe ich slobodnej a vážnej vôle, že si zmluvu prečítali a jej ustanovenia sú pre nich určité a zrozumiteľné, ako aj že zmluva nebola uzavretá v tiesni alebo za nápadne nevýhodných podmienok, v dôsledku čoho ju na znak súhlasu vlastnoručne podpísali.

V Kráľovej pri Senci, dňa 11.4.2018

Zamieňajúci č. 1 Za zamieňajúceho č. 2

.................................... ..................................

 Jozef Révay JUDr. Dušan Šebok,

 starosta